Agisight/tyv-rus-200k huggingface dataset:
Тувинский: Ол чок апарган соонда мен шөлге ында-хаая ажылдаар апардым, чүге дээрге бажыңны болгаш уругларны хайгаараары эргежок чугула турган.
Русский: После ее смерти я довольно редко работала в поле, так как необходимо было присматривать за домом и детьми.
Тувинский: Ашакка барганым соонда баштайгы каш чылда үш-дөрт шак уйгу-биле күзел ханар ужурга таварышкан мен.
Русский: Первые несколько лет после того, как я вышла замуж, мне приходилось довольствоваться тремя-четырьмя часами сна.
Тувинский: А кажан сес-он хонукта дээрбеже далган дээрбелеп чорупканывыста, бис колдуунда уйгу чок болур бис.
Русский: Когда же мы отправлялись на мельницу молоть зерно, что занимало восемь-десять дней, мы вообще обходились без сна.
Тувинский: Дүнекиниң бир шактан эгелээш, хүн үнгүжеге чедир дээрбелеп кээр бис, а оон бистиң чаңчылчаан хүндүскү ажылывыс эгелээр.
Русский: Мы мололи с часа ночи до самого восхода солнца, а потом начиналась наша обычная дневная работа.
Тувинский: Аажок-ла могап-шылап турган мен.
Русский: Я очень уставала.
Тувинский: Чамдыкта, кангыга өдек чыып чорааш, каш-ла кончуг кыска үеде удуп аптар дээш, орук хажыызынга олуруп алыр мен.
Русский: Иногда, когда я ходила собирать навоз для канга, я садилась на обочине дороги, чтобы перехватить несколько мгновений сна.
Тувинский: Ында-хаая, аажок күштүг чилчиим үзүлгенде, караамның каш борбак чашчыгажын төгерин бодумга чөпшээрээр турган мен, ынчалза-даа чоргаар чаңым улус көрүп турда ыглаарын меңээ кажан-даа чөпшээревээн.
Русский: Изредка от жестокого переутомления я позволяла себе пролить несколько слезинок, но гордость никогда не позволяла мне плакать на людях.
Тувинский: Аар-берге чылдарда мен кажан-даа, кымга-даа, ашаамга безин, бодумнуң хилинчээмниң дугайында чугаалап көрбээн мен.
Русский: В те тяжелые годы я никогда и никому, даже мужу, не говорила о своих страданиях.
Тувинский: Өлүм болгаш кажыыдал
Русский: Смерть и траур
Тувинский: Мээң ашакка барганым соонда үр болбайн, алдан үш харлыг тургаш, мээң бээм чок апарган.
Русский: Вскоре после того, как я вышла замуж, в возрасте шестидесяти трех лет умер мой свекор.
Тувинский: Мен бодаарымга, ол рактап турган боор, а ол үеде бис ындыг аарыг дугайында дыңнап безин көрбээн бис.
Русский: Мне кажется, у него был рак, но в то время мы даже не слышали о такой болезни.
Тувинский: Ол бир ай хире чем чип чадап каан, ары чигиринден безин кузуп турган.
Русский: Он месяц не мог принимать пищу, его рвало даже от меда.
Тувинский: Бээм аажок арып база суларай берген.
Русский: Он страшно отощал и ослаб.
Тувинский: Өлүм мыя мында деп билип каан бис, харын-даа мөчү-сөөк дажыкчыларын баш бурунгаар хөлезилеп алган бис.
Русский: Мы поняли, что смерть близка, и даже загодя наняли носильщиков трупов.
Тувинский: Бодунуң өлүр дүнезинде бээм меңээ кунчуумнуң аажы-чаңындан хөй хилинчекти көрген-даа болзумза, ол човалаңым чуртталгамның дараазында чылдарында ачы-дузазын көргүзер деп чугаалаан.
Русский: В ночь своей смерти свекор сказал мне, что, хотя я много настрадалась из-за характера своей свекрови, мои муки сослужат мне хорошую службу в последующие годы жизни.
Тувинский: Ол бүгүнү сеткил-сагыжымга чоок хүлээп албайн, эки кадай бооп артарымны ол менден дилээн.
Русский: Он просил меня не принимать это близко к сердцу и оставаться хорошей женой.
Тувинский: Үргүлчү ыглап турган мен.
Русский: Я все время плакала.
Тувинский: Ол мени шыдаар шаа-биле аргалаарын оралдажып, ол дээш сагыш човавазын дилеп турган.
Русский: Он старался утешить меня, как мог, просил не переживать за него.
Тувинский: Оон ары чигирлиг шай бээрин дилээн.
Русский: Потом попросил чашку чаю с медом.
Тувинский: Кажан мен, ол пактап шыдазын дээш, бажын көдүрүп кээримге, ооң тыныжы үстү берген.
Русский: Когда я приподняла его голову, чтобы он мог сделать глоток, его дыхание остановилось.
Тувинский: Шупту улус ооң орун-дөжээниң чанынга чыглып келгеш, ишкирнип ыглажы берген.
Русский: Все собрались у его постели и рыдали.
Тувинский: Хөлүн эрттир хөй ыглаарын база эмин эрттир сеткил-сагыш хайныышкыны көргүзерин эпчок деп санаар турган.
Русский: Считалось неприличным плакать слишком много и проявлять излишнюю эмоциональность.
Тувинский: Ынчангаш боттарывысты туттунарын оралдажып мөргүп турдувус.
Русский: Поэтому мы молились, стараясь сдержать себя.
Тувинский: Кожалар шупту хүндүткелдиң ёзузун көргүзер, кажыыдалын илередир болгаш өг-бүлеге дузазын саналдаар дээш чедип келген.
Русский: Все соседи пришли отдать дань уважения, выразить соболезнование и предложить помощь семье.
Тувинский: Өлүм соонда келген улус өг-бүлеге он ийи хлеб эккеп тудускан – он ийи дээрге өлүмнүң саны болур.
Русский: После смерти посетители вручили семье двенадцать хлебов – двенадцать было числом смерти.
Тувинский: Бажыңда хамык херээженнер ол үеде үш неделя уламчылаар турган кажыыдал төнгүжеге чедир, ажылдаарын соксаткан.
Русский: Все женщины в доме прекратили работу до окончания траура, длившегося в то время три недели.
Тувинский: Хамык ажылды хөделдер болгаш хөлезиленген ажылчыннар кылып турган.
Русский: Всю работу исполняли слуги и наемные работники.
Тувинский: Үш неделя кажыыдал үезинде өг-бүлениң шупту кежигүннери бажыңга чыглып келгеш, чүгле мөргүл номчуп турганнар.
Русский: В течение трех недель траура все члены семьи собрались в доме и только молились.
Тувинский: Чедип келген ламалар калган кижиниң сүнезининге чедимчелиг катап боттанылганы хандырарда база ооң сүнезини дириглер аразынга саадап артарын болдурбас дээнде эргежок чугула мөргүлдер номчуп турган.
Русский: Пришедшие монахи три дня читали молитвы, необходимые, чтобы обеспечить душе усопшего благополучное перерождение и не допустить, чтобы его дух задержался среди живых.
Тувинский: Мөчү-сөөктү кайы хире үр бажыңга тудуп боорун чурагачы тодараткан – ол үе үш хүн чедир үргүлчүлеп болур.
Русский: Астролог определил, сколько времени следует держать тело в доме, – этот период мог длиться до трех дней.
Тувинский: Бээмниң мөчү-сөөгүн ийи хүн туткан бис.
Русский: Тело свекра держали два дня.
Тувинский: Эреге шууштурбушаан мөргүлдер номчуп, шыдаар шаавыс-биле шөйлүп чыдыышкыннар кылып, мөчээн кижиниң чанынга дүне-хүндүс олуруп келдивис.
Русский: Мы день и ночь сидели у смертного одра, читая по четкам молитвы и совершая столько простираний, сколько могли осилить.
Тувинский: Өлүр өйүнде кижи бурганнарга дөмей апаар деп бүзүрээр болгаш, аңаа чогуур хамаарылга көргүзеривис ол.
Русский: Мы верим, что в момент смерти человек становится подобен богам, и обращаемся с ним соответственно.
Тувинский: Мөчү-сөөктен адырлырының эң чогумчалыг аргазын база чурагачылар тодарадыр: өрттедир, черге орнукшудар, сугга дүжүрер азы секчи куштарга чиртир.
Русский: Астрологи определяли также оптимальный способ избавления от трупа: сжечь, захоронить в земле, утопить в воде или отдать на съедение стервятникам.
Тувинский: Сөөлгү арганы дээре деп санаар, чүге дээрге ол эң арыг-шевер болур.
Русский: Последний способ считался предпочтительным, поскольку был наиболее гигиеничен.
Тувинский: Цонкага колдуунда орнукшудар турду.
Русский: В Цонке же большей частью прибегали к захоронению.
Тувинский: Мөчү-сөөктү буттарын олуй-солуй лотос (бадма) байдалдыг кылдыр салыр, а холдарын мөргүп турда дег кылдыр хөрекке салып каар.
Русский: Тело располагали в позе лотоса со скрещенными ногами, а руки складывали, как для молитвы.
Тувинский: Мөчү-сөөктү хемчээгеш, аңаа ыяш хааржак белеткээр.
Русский: С тела снимали мерку и изготавливали для него деревянный ящик.
Тувинский: Арнын ёзулал кадаа-биле, а мага-бодун ак пөс-биле – болганчок торгу-биле ораар.
Русский: Лицо оборачивали ритуальным шарфом, а тело белой тканью, часто шелковой.
Тувинский: Мээң бээмни ак торгу төвүт хеп-биле ораап каан.
Русский: Моего свекра завернули в белую шелковую тибетскую одежду.
Тувинский: Мөчү-сөөк-биле кады хааржакче чүгле таптыг чыттыг чечектер болгаш хады будуктары салып каан.
Русский: Вместе с телом в гроб положили только сладко пахнущие цветы и сосновый лапник.
Тувинский: Өг-бүле бүрүзү аңаа хамааржыр черниң иштинде орнукшудулга кылыр черлиг болур.
Русский: У каждой семьи было свое место для захоронений в пределах принадлежащей ей земли.
Тувинский: Бээмни база ындыг черге ажаап каан.
Русский: Там и похоронили свекра.
Тувинский: Хамык кожалар калган кижи-биле байырлажып чыглып келген.
Русский: Все соседи пришли проститься с усопшим.
Тувинский: Келген улустан мөчээн кижиниң мөчү-сөөгүнге база хааржаанга кым дээп боорун чурагачы айтып берген.
Русский: Астролог указал, кто из пришедших мог прикасаться к телу покойного и его гробу.
Тувинский: Төрел эр кижилер хааржакты эгиннеринге көдүрүп алгаш чоруптар, ынчаарга оларга хааржакты черге каарын болгаш доктаарын безин чөпшээревээн, чүге дээрге улус ындыг таварылгада мөчээн кижиниң сүнезини ол черге артып калгаш, болур-чогууру-биле катап боттанып шыдавас деп бүзүрээр турган.
Русский: Родственники-мужчины должны были нести гроб на плечах, при этом им не дозволялось ставить его на землю и даже останавливаться, поскольку люди верили, что в таком случае душа покойного останется в этом месте и не сможет должным образом перевоплотиться.
Тувинский: Төрел херээженнерни орнукшудулгага шууштур кылаштаан чонну үдээринче киирбес, олар бажыңга артар ужурлуг.
Русский: Родственницы-женщины не допускались к сопровождению похоронной процессии и должны были оставаться дома.
Тувинский: Кунчуум аажок качыгдап, үзүк чок ыглап турган.
Русский: Свекровь очень горевала и непрерывно плакала.
Тувинский: Уруг-дарыы шупту ону аргалап чедип келген.
Русский: Утешать пришли все ее дети.
Тувинский: Үш неделя дургузунда бис кымга-даа барып база аът мунуп шыдавас турдувус.
Русский: В течение трех недель мы не могли никому наносить визиты и ездить верхом на лошадях.
Тувинский: Мөчээн кижиниң хамык идик-хевин улуска үлеп берипкен – өг-бүле бодунга чүнү-даа арттырбас ужурлуг.
Русский: Все вещи покойного были розданы – семья ничего не должна была оставлять себе.
Тувинский: Херээжен улуска өлүм соонда неделя эртпээнде, бажының дүгүн бѳдүүн өңнүг кожаалар-биле каастаарын база бажын чуурун безин чөпшээревес.
Русский: Женщинам не разрешалось украшать волосы обычными цветными лентами и даже мыть голову до истечения недели со дня смерти.
Тувинский: Ооң орнунга бис бажывыс дүгүн ак дүктен кылган хендир-биле хостуг кылдыр баглап аар турдувус.
Русский: Вместо этого мы свободно подвязывали волосы белой шерстяной ниткой.
Тувинский: Чүгле эрги хеп кедип болур, хамык каасталгаларын уштуп аар ужурлуг.
Русский: Можно было носить только старую одежду, следовало снять все украшения.
Тувинский: Бээ кижи чок апарган таварылгада хариниң солагай эгин талазында кезээнден, а кунчуу чок апарганда – оң талакы кезээнден хорагай шывыгны ап кааптар ужурлуг; ада-иезиниң кайы-бирээзи чок апарганда – оорга талазында кол кезээнден хорагайны ап кааптар турган.
Русский: В случае смерти свекра полагалось убрать парчовое покрытие с той части хари, что приходилась на левое плечо, а в случае смерти свекрови – с той, что на правое; в случае смерти одного из родителей убирали парчу с центрального лоскута на спине.
Тувинский: Харини ындыг хевири-биле кажыыдал төнгүжеге чедир кедер.
Русский: В таком виде хари носили до окончания траура.
Тувинский: Бир эвес ашаа чок апарган болза, хариниң ийи хажыызындан хорагайны үш чылда ап кааптар.
Русский: Если умирал муж, снимали парчу с обеих боковых частей хари на трехлетний период.
Тувинский: Кажыыдал үезинде эр улуска чаа хеп кедерин чөпшээревес, а бир эвес оларның ада-иези чок апарган болза, олар боттарының чаңчылчаан бөрттерин кетпес ужурлуг.
Русский: В период траура мужчинам не разрешалось носить новую одежду, а если умирали их родители, они не должны были надевать свои традиционные шапки.
Тувинский: Херээженнер ышкаш, эр улус кежегелеринче ак дүктен кылган хендир киир өрүп аар ужурлуг.
Русский: Подобно женщинам, они должны были вплетать в свои косы белую шерстяную нитку.
Тувинский: Үш неделя эрткенде, эр-даа, херээжен-даа улус ол хендирни ужулгаш, өрттедиптер.
Русский: По истечении трех недель как мужчины, так и женщины снимали и сжигали эту нитку.
Тувинский: Ам таартып дыраан баш дүгүн өңнүг кожаалар-биле катап база каастап ап болур.
Русский: Теперь опять можно было украшать прическу цветными лентами.
Тувинский: Кунчуум ашаа чок апарган соонда ийи чыл болгаш, калган.
Русский: Свекровь умерла через два года после смерти мужа.
Тувинский: Мен чээрби харлыг, а ол бежен сес харлыг турдувус.
Русский: Мне было двадцать лет, а ей пятьдесят восемь.
Тувинский: Кунчуум аарып турган, ынчалза-даа мен бодаарымга, ол чоокта чаа мөчээн эр дуңмазы Такцер Ринпоче дээш сарынналдан чок апарган боор.
Русский: Она болела, но я думаю, что умерла она от тоски по своему недавно скончавшемуся брату Такцер Ринпоче.
Тувинский: Бичии уруглар чок апарган таварылгада ёзулалдар бөдүүнчүй бээр.
Русский: В случае смерти детей обряды были проще.
Тувинский: Ламалар мөргүл номчуп кээр, а чурагачылар санаашкыннар кылыр.
Русский: Приходили ламы, чтобы прочитать молитвы, и астрологи производили подсчеты.
Тувинский: Мээң үш оглум чок болган.
Русский: У меня умерли три сына.
Тувинский: Оларның бирээзин орункшудуп каан, а арткан ийизин тей бажынче секчи куштар болгаш черлик аң-мең чизин дээш аппарып каапкан.
Русский: Одного из них похоронили, а остальных отнесли на вершину холма на съедение стервятникам и диким зверям.
Тувинский: Мөчү-сөөктер дажыкчыларындан оларның идик-хевин дедир эккээрин дилеп турдум: бир-тээ оолдарым бо делегейже чанагаш келген болганда, олар ону база чанагаш каапкаш баарын күзээн мен.
Русский: Я просила носильщиков трупов принести назад их одежду: поскольку они пришли в этот мир нагими, я хотела, чтобы нагими же они его и покинули.
Тувинский: Божуп чиигээри
Русский: Poды
Тувинский: Мээң дун кыс уруум он тос харлыымда төрүттүнген.
Русский: Мой первый ребенок, девочка, родился, когда мне было девятнадцать.
Тувинский: Тараачын кижи болганымда, амыдыралдың идепкейлиг хевирин чорудуп турган болгаш, хамык ажы-төлүмнү чииги-биле божуп турган мен.
Русский: Я легко рожала всех своих детей, потому что была крестьянкой и вела активный образ жизни.
Тувинский: Иштели бергеним дургузунда-ла анаада ышкаш ажылдаар, божуур хүнүмде безин ажылдаар ужурга таваржып турдум.
Русский: На протяжении каждой беременности мне приходилось работать как обычно, даже в день родов.
Тувинский: Хөөн булганмазын дээш, тускай аъш-чем чип, кажан-даа токсикозтан хинчектенмейн турдум.
Русский: Я ела особую пищу, чтобы избежать тошноты, и никогда не страдала токсикозом.
Тувинский: Ол үеде шупту херээженнер боттарынга боттары-ла тудугжу кадайлар боор турган.
Русский: В те времена все женщины были сами себе акушерками.
Тувинский: Кандыг-даа эмнелгелер турбаан, кым-даа божуушкун хүлээп албас.
Русский: Не было никаких больниц, и никто не принимал роды.
Тувинский: Чүгле кажан баштайгы чаш төлүм төрүттүнгенде, хөдел херээжен меңээ дузалаан, артында-ла божупканым соонда.
Русский: Только когда родился мой первый ребенок, мне помогала служанка, и то уже после родов.
Тувинский: Ол чаш төлдүң ыызын дыңнап кааш, хинин кезип, шарып бээр дээш чедип келген.
Русский: Она услышала плач новорожденного и пришла, чтобы обрезать и завязать пуповину.
Тувинский: Арткан таварылгаларның шуптузунда бүгү чүвени бодум кылып турган мен.
Русский: Во всех прочих случаях я все делала сама.
Тувинский: Бодумнуң шупту уругларымны бажыңга эвес, а аът кажаазынга божаан мен.
Русский: Всех своих детей я рожала на конюшне, а не в доме.
Тувинский: Ол үеде божуушкун темазын ыыттавазының байдалы бүргеп алган турган.
Русский: В те дни тема родов была окутана атмосферой молчания.
Тувинский: Херээженнер боттарының иштелгениниң дугайында кажан-даа бот-боттарынга чугаалавас.
Русский: Женщины никогда не говорили друг дружке о своей беременности.
Тувинский: Долгандыр турар улус чаш төлдүң төрүттүнгенин ооң алгызындан билип алыр.
Русский: Окружающие узнавали о рождении ребенка по его крику.
Тувинский: Ооң төрүттүнгени-биле кандыг-даа тускай ёзулал холбашпаан болур, анаа-ла кожа херээженнер байыр чедирип келгеш, бичии уруглар хеви, чоорганнар болгаш хлеб дээн ышкаш үүрмек белекчигештер эккээр, а ол ышкаш меңээ финиктерлиг чигирзиг рис бээр.
Русский: С рождением не было связано никакой особой церемонии, просто приходили соседки с поздравлениями и приносили небольшие подарки в виде детской одежды, одеял и хлеба, а также давали мне сладкий рис с финиками.
Тувинский: Чаш төл төрүттүнген соонда бир ай эрткенде, өг-бүлем чаа төрүттүнген кижиге алдар-хүндү көргүзүп, дүштеки чем кылган.
Русский: Через месяц после рождения ребенка моя семья устраивала обед в честь новорожденного.
Тувинский: Бодунуң Церинг Долма деп адын мээң уруум бистиң бажыңывыска черле мөргүүшкүн-тейлээшкин эрттирип бээр ламадан алган.
Русский: Свое имя Церинг Долма моя дочь получила от ламы, который обычно совершал молебны в нашем доме.
Тувинский: Ол сорулга-биле бис ай санында-ла ламалар чалаар турдувус.
Русский: Для этой цели мы каждый месяц приглашали лам.
Тувинский: Дун төлүм төрүттүнген соонда кунчуум меңээ бир неделя дыш берген.
Русский: Свекровь дала мне неделю отдыха после рождения первого ребенка.
Тувинский: Дараазында уругларымны божуп турумда, ол бистен чарлып чоруткан, бажыңга ажылдаар кижи чок турган болгаш, мен чүгле бир азы ийи хүн дыштангылаан мен.
Русский: Когда я рожала следующих детей, она уже умерла, в доме некому было работать, поэтому я отдыхала только день или два.
Тувинский: Ажылдаарда, чаш төлүмнү ооргамга чүктеп аар турдум.
Русский: Во время работы я носила ребенка с собой на спине.
Тувинский: Оол эвес, а кыс уруг төрүттүнген дээш кунчуум аажок хорадап, бүгү килеңин мээң ашаамче хөме дүжүрүпкен.
Русский: Свекровь была в ярости по поводу рождения девочки, а не мальчика, и весь свой гнев излила на моего мужа.
Тувинский: Ашаан авазын оожургадырын оралдажып, салым-чол ындыг болган-дыр, оол азы кыс уругну күзээнин ёзугаар божууру болдунмас деп турза-даа, демгизиниң хөңнү калганы кызыгаар чок болган.
Русский: Он пытался успокоить ее, говорил, что такова судьба, что невозможно родить мальчика или девочку по желанию, но разочарованию ее не было границ.
Тувинский: Ооң акызы Такцер Ринпоче чок апарган турган болгаш, эр уйнук төрүттүнгеш, ооң чаа боттанылгазы апаар деп, ол идегеп турган чүве-дир.
Русский: Ее брат Такцер Ринпоче уже скончался, и она надеялась, что родится внук и станет его новым воплощением.
Тувинский: Тулкунуң бодарааны
Русский: Явление тулку
Тувинский: Такцер Ринпоче мөчээн соонда Кумбум хүрээзиниң айбылаан төлээлери хүрээниң чок апарган эргелекчизиниң дараазындагы боттанылгазын азы тулкуну дилеп тывар дээш, он үшкү Чырыткылыг Далай-Ламаже чорупканнар.
Русский: После смерти Такцер Ринпоче посланцы монастыря Кумбум отправились к Его Святейшеству Далай-Ламе тринадцатому, чтобы разыскать следующую инкарнацию, или тулку, покойного настоятеля монастыря.
Тувинский: Лхасага чедип келгеш, олар Ыдыктыг Башкыдан тхудам кылырын дилээннер, а демгизи чаа боттанылга амдыызында баш бурунгаар көзүлбейн турар-дыр деп харыылааш, бир чыл болгаш, чедип кээрин сүмелээн.
Русский: По прибытии в Лхасу они попросили Его Святейшество провести тхудам, но тот ответил, что нового воплощения пока не предвидится, и посоветовал приехать через год.
Тувинский: Дараазында чылын ол-ла бөлүк катап Лхасага чедип келген.
Русский: На следующий год та же группа опять приехала в Лхасу.
Тувинский: Олар-биле кады мээң кады төрүвээн акым Нваганг Чанчуп хүрээниң саң-хөөзүнүң эргелекчизи бооп чорупкан.
Русский: С ней в качестве управляющего финансами монастыря отправился и мой двоюродный брат Нгаванг Чанчуп.
Тувинский: Ыдыктыг Башкы тулку төрүттүнүп келген, ол Кумбум хүрээзиниң чоок-кавызында, ооң чөөн талазында, кара ыттар болгаш аъттарлыг черде турар-дыр деп чугаалаан.
Русский: Его Святейшество сказал, что тулку уже родился и находится в окрестностях монастыря Кумбум, к востоку от него, в местности, где водятся черные собаки и лошади.
Тувинский: Мээң бир кожам херээжен оол божуп алган, ол эргелекчиниң чаа боттанылгазы болуп турган.
Русский: Одна из моих соседок родила мальчика, который и был новой инкарнацией настоятеля.
Тувинский: Ынчалза-даа Ыдыктыг Башкы төлээлерге кандыг-даа медеглелдер кылбазын база шуут шиитпирлер үндүрбезин чагааш, келир чылын Лхасаже катап чедип келиңер дээн.
Русский: Однако Его Святейшество наказал посланцам не делать никаких заявлений и не принимать окончательных решений, а приехать в Лхасу еще раз в следующем году.
Тувинский: Мээң кады төрүвээн акым ол медээни дыңнааш, ыглай каапкан, чүге дээрге олар ийи чорукту кылып каапкан болгай, а ам катап база чоруур апаар-дыр.
Русский: Мой двоюродный брат разрыдался, услышав эту новость, ведь они уже предприняли две поездки, а теперь придется ехать еще раз.
Тувинский: Акым Ыдыктыг Башкыга чоруур чер дыка ырак болгаш, чорук кылыры аажок берге-дир дээн.
Русский: Он сказал Его Святейшеству, что поездка очень трудна, поскольку ехать приходится так далеко.
Тувинский: Ындыг-даа болза, Ыдыктыг Башкы чаа тулкуну бадылаар үе ам-даа келбээн-дир деп катаптап чугаалааш, ыглаваңар деп айыткаш, олар боттары ындыг ырак-узак аян-чорук кылып турарының орнунга, төлээлекчизин чорудуптуп болурлар дээн.
Русский: Однако Его Святейшество настаивал на том, что пока не пришло время утверждать нового тулку, велел им прекратить плач и сказал, что они могли прислать своего представителя, вместо того чтобы самим предпринимать столь дальние путешествия.
Тувинский: Оларның күжениишкиннери төлептиг ламаның көстүп кээри-биле шаңнадыр деп немеп каан.
Русский: Он добавил, что их усилия будут вознаграждены появлением достойного ламы.
Тувинский: Чаа боттанылга болган-даа болза, Ыдыктыг Башкының шуут шиитпир хүлээп албайн турары мээң акымга элдеп ышкаш сагындырган.
Русский: Моему двоюродному брату показалось странным, что Его Святейшество не принимает окончательного решения, несмотря на то что новое воплощение уже состоялось.
Тувинский: Лхасадан чоруур бетинде хүрээниң элчилери өргүл кылырда херек үс ап алгаш, мөгейиишкин черлеринче чүдүлге чоруу кылган.
Русский: Перед отбытием из Лхасы монастырское посольство совершило паломничество к местам поклонения, взяв с собой масло для подношений.
Тувинский: Бир ындыг черге мээң кады төрүвээн акым ооң хорагай узун тонунуң мурнуу эдээ ак саржаг үзүнге былчажы бергенин эскерип каан.
Русский: В одном из таких мест мой двоюродный брат заметил, что передняя часть его парчовой мантии испачкана растопленным сливочным маслом.
Тувинский: Үстү кым-даа төкпээн, ынчангаш ол ооң хевинге канчап деггени тывызык бооп арткан.
Русский: Никто масло не разливал, поэтому осталось загадкой, как оно попало на его одежду.
Тувинский: Акым хөделдеринге былчак черни арыдарын чөпшээревейн, ол болза аажок эки демдек-тир дээн.
Русский: Он не разрешил слугам выводить пятно, заявив, что это очень хороший знак.
Тувинский: Цонкаже кирип орларда, ону Кумбумдан ламалар уткуп алган.
Русский: На подъезде к Цонке его встречали монахи из Кумбума, у которых он поинтересовался, что слышно о новом воплощении настоятеля.
Тувинский: Акым ламалардан эргелекчиниң чаа боттанылгазының дугайында чүү дыңналыр-дыр деп айтырган.
Русский: Ему ответили, что ребенок умер, и до него стала доходить мудрость Его
Тувинский: Бичии уруг чок апарган деп акымга харыылаарга, Ыдыктыг Башкының мерген угааны аңаа ам-на чедип эгелээн.
Русский: Святейшества.
Тувинский: Ынчан ол мени божуп алган бе деп айтыргаш, оол уруг божаанымны билип алгаш, аажок өөрээн.
Русский: Тогда он поинтересовался, родила ли я уже, и был очень обрадован, узнав, что у меня родился мальчик.
Тувинский: Акым ам мээң оглум Такцер Ринпочениң боттанылгазы болур-дур деп бүзүрей берген.
Русский: Теперь он был уверен, что мой сын будет воплощением Такцер Ринпоче.
Тувинский: Ыт чылында Норбу төрүттүнгенде, мен чээрби бир харлыг турдум.
Русский: Когда в год Собаки родился Норбу, мне был двадцать один год.
Тувинский: Кумбумдан лама ону Таши Церинг деп адап каан, а сөөлзүреди аңаа Тхубтен Норбу деп ат тывыскан.
Русский: Лама из Кумбума назвал его Таши Церинг, но позже он получил монашеское имя Тхубтен Норбу.
Тувинский: Дараазында чылын Кумбумнуң төлээлери Ыдыктыг Башкыга баар дээш катап-ла Лхасаже чорупканнар.
Русский: На следующий год представители Кумбума опять отправились в Лхасу навестить Его Святейшество.
Тувинский: Ыдыктыг Башкы төлээлерге диизелеп каан чагаа тывыскаш, мээң оглум Таши Церинг (сөөлзүредир Тхубтен Джигме Норбу деп ат-биле билдингир апарган) Такцер Ринпочениң дараазында боттанылгазы кылдыр шилип алдынган-дыр деп меңээ дыңнадырын оларга дааскан.
Русский: Его Святейшество вручил посланцам запечатанное письмо и поручил им сообщить мне, что мой сын Таши Церинг (впоследствии известный под именем Тхубтен Джигме Норбу) избран следующим воплощением Такцер Ринпоче.
Тувинский: Ол албан-дужаалче шупту Ыт чылында төрүттүнген он алды кандидат бар турган.
Русский: Всего было шестнадцать кандидатов на этот пост, родившихся в год Собаки.
Тувинский: Ол оолдар мээң билирим өг-бүлелерге төрүттүнген; оларның чамдыызы-биле мен төрел турдум, өскелери мээң эш-өөрүм боор турду.
Русский: Эти дети родились в семьях, которые были мне знакомы; с одними из них я состояла в родстве, другие были моими друзьями.
Тувинский: Ол өг-бүлелерниң дөгерезин албан ёзузунуң шиитпирин дыңнадыр дээш бистиинче чалаан.
Русский: Все эти семьи были приглашены к нам в гости для оглашения официального решения.
Тувинский: Чагааны часкаш, шиитпирни чарлапкан.
Русский: Письмо было распечатано, и решение объявлено.
Тувинский: Ашаам-биле кады өөрүшкүге бүргедиптип, бистиң оглувус Такцер Ринпочениң боттанылгазы апарзын деп кедергей күштүг күзеп чораан кунчуумну ол дораан сактып келген бис.
Русский: Мы с мужем были переполнены радостью и тотчас вспомнили о моей свекрови, так горячо желавшей, чтобы наш сын оказался воплощением Такцер Ринпоче.
Тувинский: Ам ооң күзели боттанганы ол.
Русский: Теперь ее желание сбылось.
Тувинский: Бис ада-ие-даа болзувусса, оглувусту дүжүлгеге олурткаш, аңаа ёзулал кадактары сундувус.
Русский: Хотя мы и были родителями, мы усадили сына на трон и поднесли ему ритуальные шарфы.
Тувинский: Бис ооң мурнунда-ла оглувусту хүрээже чорударын шиитпирлээн турдувус, а ам, анаа лама апаарының орнунга, ол ринпоче байдалынче көдүрүлген-дир.
Русский: Мы еще раньше решили отправить сына в монастырь, но теперь он, вместо того чтобы стать обычным монахом, поднялся до положения Ринпоче.
Тувинский: Салым-чол биске ылап-ла ачы-буянныг бооп, өөрүшкүнүң карак чажын эвээш эвести төккен бис.
Русский: Судьба была воистину добра к нам, и мы пролили немало слез радости.
Тувинский: Ол үеде оглувус бир харлыг турган.
Русский: В то время ему был один год.
Тувинский: Кажан ачам чок апарганда, мен бодумнуң оглум Лобсанг Самтенниң төрүттүнерин манап, Цонкага турган мен.
Русский: Я находилась в Цонке, ожидая рождения своего сына Лобсанга Самтена, когда умер мой отец.
Тувинский: Сөөлзүредир меңээ ону байырлал үезинде дайзыннарының кайы-бирээзи хораннап каан деп чугаалааннар.
Русский: Позже мне сказали, что во время празднества его отравил кто-то из его врагов.
Тувинский: Ачамны ажаарынга кээп шыдавадым, чүге дээрге ыракка турган база иштиг-сааттыг болгаш, шуут-ла орукка божуптар чыгыы турган мен.
Русский: Я не могла приехать на похороны, так как была далеко и в положении и могла разродиться прямо в дороге.
Тувинский: Ачам чок апарган соонда беш хонганда, оглум төрүттүндү.
Русский: Через пять дней после смерти отца у меня родился сын.
Тувинский: Мерген угаан далайы
Русский: Океан мyдpocти
Тувинский: Лобсанг Самтенниң соонда ийи чыл ажыг болгаш, Лхамо Дондуп, келир үедеги он дөрткү Далай-Лама, төрүттүнген.
Русский: Через два с лишним года после Лобсанга Самтена родился Лхамо Дондуп, будущий четырнадцатый Далай-Лама.
Тувинский: Ийи ай иштинде мээң ашаам орундан турбастап чыткан.
Русский: В течение двух месяцев мой муж был прикован к постели.
Тувинский: Ол турарын оралдажырга, ооң бажы дескинип эгелеп, медерелин ышкыныптар турган.
Русский: Когда он пытался встать, у него начинала кружиться голова и он терял сознание.
Тувинский: Ынчап барган санында-ла, ада-иезиниң арыннарын көрүп каарын ол меңээ чугаалаан чүве.
Русский: Он говорил мне, что каждый раз, когда это происходит, он видит лица родителей.
Тувинский: Ол дүнелерде удуп шыдавас турган, а меңээ аажок аар-берге апарган, чүге дээрге дүне ол мени база удутпас, а хүндүс дөмей-ле ажылдаар ужурлуг турдум.
Русский: Он не мог спать по ночам, и мне было очень тяжело, так как он не давал спать и мне, а днем я все равно должна была работать.
Тувинский: Ашаам мени дорамчылап кочулап турар-дыр деп бодаар турдум, а ам чазып турганымны билир мен.
Русский: Я думала, что он издевается надо мной, но теперь я знаю, что ошибалась.
Тувинский: Ол дээрге анаа-ла келир үедеги Далай-Ламаның төрүттүнериниң мурнунда болган, үш чыл улаштыр болуп келген элээн хөй бөлүк элдептиг болуушкуннарның бирээзи-дир.
Русский: Просто это был один из эпизодов в целой серии странных событий, которые произошли за три года, предшествовавших рождению будущего Далай-Ламы.
Тувинский: Ынчан биске аъттарывыстың угааны улаштыр солуудап турган ышкаш сагындырып турду.
Русский: Тогда казалось, что наши лошади одна за другой посходили с ума.
Тувинский: Кажан суг эккеп бээривиске, олар бисче хөме маңнажып кээп, суг ижер коошпа чанынга аңдаштанып чыдар турдулар.
Русский: Когда мы приносили им воды, они мчались к нам и принимались валяться вокруг поилки.
Тувинский: Аъттар чем чип-даа, суг ижип-даа шыдавас турган.
Русский: Лошади не могли ни есть, ни пить.
Тувинский: Оларның моюннары көжүй берип, адак сѳѳлүнде шимчеп безин албастап каар турдулар.
Русский: У них судорогой свело шеи, и в конце концов они не могли даже двигаться.
Тувинский: Шупту он үш аът калган.
Русский: Все тринадцать лошадей околели.
Тувинский: Ол болза өг-бүлеге аажок улуг бак атка кирери база, аъттарның өртээ аар болганда, улуг каража болган.
Русский: Это было огромным позором для семьи, а также большой потерей, ведь лошади стоили денег.
Тувинский: Оон үш чылда аш-чут эгелээн.
Русский: Затем наступил трехлетний голод.
Тувинский: Бистиинге чаңгыс дамды-даа чаъс дүшпээн, чүгле хамык тараан тарааны узуткап каан долу чагган.
Русский: У нас не выпало ни капли дождя, только град, который уничтожил все посевы зерновых.
Тувинский: Шупту улус аштап өлүрүнүң кырында келген, өг-бүлелер тарап чоруп эгелээн, сөөлүнде дөртен беш өг-бүледен чүгле он үжү арткан.
Русский: Все были на грани голодной смерти, и семьи начали уезжать, пока из сорока пяти не осталось всего тринадцать.
Тувинский: Мээң өг-бүлем чүгле бисти аъш-чем-биле хандырып турган Кумбум хүрээниң деткимчезиниң ачызында өлбейн барган.
Русский: Моя семья выжила исключительно благодаря поддержке монастыря Кумбум, который снабжал нас продовольствием.
Тувинский: Хүрээниң курлавырларындан чечевица, рис болгаш чочак-тараа чип турдувус.
Русский: Мы питались чечевицей, рисом и бобами из монастырских запасов.
Тувинский: Лхамо Дондуп эртен эрте, хүн үнер бетинде төрүттүнген.
Русский: Лхамо Дондуп родился рано утром, перед восходом солнца.
Тувинский: Ашаам кажан-даа аарываан чүве дег, орун-дөжээнден көдүрлүп кээрге, кайгап турдум.
Русский: К моему изумлению, муж поднялся с постели и выглядел так, как если бы никогда не болел.
Тувинский: Оол уруг төрүттүнгенин аңаа чугаалаарымга, ол меңээ бо оол чигзиниг чок анаа эвес кижи болур, бис ону хүрээже бериптер бис деп харыылады.
Русский: Я сказала ему, что родился мальчик, и он ответил, что мальчик, несомненно, будет необыкновенным человеком и мы отдадим его в монастырь.
Тувинский: Мырыңай чаа Кумбумдан Чуши Ринпоче чок апарган, ынчангаш чаа төрүттүнген төл ооң чаа боттанылгазы апаар боор деп идегеп турдувус.
Русский: Только что скончался Чуши Ринпоче из Кумбума, и мы надеялись, что новорожденный будет его новым воплощением.
Тувинский: Ол төрүттүнген соонда бистиң өг-бүлевиске өлүм-чидим болгаш өске-даа элдеп болуушкуннар, хай-халап оон ыңай болбаан.
Русский: После его рождения в нашей семье больше не было смертей или иных странных происшествий и несчастий.
Тувинский: Чаъстар катап чаап, хөй чыл түрегдел соонда чечектелиишкин эглип келген.
Русский: Возобновились дожди, и после долгих лет нищеты вернулось процветание.
Тувинский: Эң эгезинден-не Лхамо Дондуп өске уругларымдан ылгалып турган.
Русский: С самого начала Лхамо Дондуп отличался от других моих детей.
Тувинский: Ол болза улустан оспаксыраарын дээре деп санаар муңгак бичии оол чүве.
Русский: Это был грустный ребенок, предпочитавший уединение.
Тувинский: Ол кезээде бодунуң идик-хевин, хамык эт-севин улус караандан чажырар турган.
Русский: Он всегда убирал с глаз свою одежду и все свои вещи.
Тувинский: Чүнү канчап турарың ол деп айтырарымга, Лхаса чоруур дээш база бистиң шуптувусту эдертип аар дээш, эт-севим шарып тур мен деп харыылаар.
Русский: На мой вопрос, что он делает, он отвечал, что пакует вещи, чтобы поехать в Лхасу и взять всех нас с собой.
Тувинский: Кажан бис төрелдеривиске база эш-өөрүвүске барганывыста, ол чүгле мээң аяамдан ижер.
Русский: Когда мы навещали родственников или друзей, он пил только из моей чашки.
Тувинский: Ооң ак чоорганнарынга дээрин ол менден өске кымга-даа чөпшээревес, оларны чүгле мээңииниң чанынга салыр.
Русский: Он никому, кроме меня, не разрешал прикасаться к его простыням и всегда укладывал их только рядом с моими.
Тувинский: Бак сөглеттинип турар кижиге таварышканда, ол мерге ап алгаш, ону согарын оралдажыр.
Русский: Встретив бранящегося человека, он брал палку и пытался его отлупить.
Тувинский: Аалчыларның кайы-бирээзи таакпылай берген болза, ол үргүлчү килеңнээр.
Русский: Он неизменно приходил в ярость, если кто-нибудь из гостей закуривал.
Тувинский: Ол ам-даа чаш болза-даа, билдинмес чылдагаан-биле мээң бичии оглумдан сестир-дир бис деп, эш-өөрүвүс биске чугаалаар чүве.
Русский: Наши друзья говорили нам, что по неведомой причине побаиваются моего ребенка, несмотря на его нежный возраст.
Тувинский: Кажан ол чаа-ла бир хар ажып, чүгле чугаалап эгелеп турда, ол бүгү болуп турган.
Русский: Все это происходило, когда ему было едва больше годика и он только начинал говорить.
Тувинский: Бир катап ол биске дээрден дүжүп келдим дээн.
Русский: Однажды он сказал нам, что спустился с небес.
Тувинский: Ооң төрүттүнеринге чедир бир ай бурунгаар мээң дүжүмге агаарда ужуп чоруур ийи ногаан харлыг чер арзылаңы база чырып чоруур ак-көк улу кирген болгаш, элдептиг баш бурунгаар билиишкинниг турган мен.
Русский: У меня было странное предчувствие, так как за месяц до его рождения мне приснились два зеленых снежных льва и сияющий голубой дракон, летавшие в воздухе.
Тувинский: Олар меңээ хүлүмзүрээш, даваннарын хавааның чоогунга салып, чаңчылчаан төвүт ёзу-биле мендилээн чүве.
Русский: Они улыбнулись мне и приветствовали в традиционном тибетском стиле, сложив лапы у лба.
Тувинский: Сөөлзүреди улус меңээ улу дээрге Ыдыктыг Башкы-дыр, а харлыг чер арзылаңнары – чаа боттанылгаже орукту Ыдыктыг Башкыга айтып берип чоруур нечунг дээр өттүр көөрлер-дир (Төвүттүң күрүне чергелиг ѳттүр билип медеглээр улузу) дээннер.
Русский: Позже мне сказали, что дракон был Его Святейшеством, а снежные львы – оракулы нечунг (государственные прорицатели Тибета), которые указывали Его Святейшеству путь в новое воплощение.
Тувинский: Ол дүштү көргеним соонда мээң оглум бедик албан-дужаалдыг лама болурун билген мен, ынчалза-даа эң шуут бодал чок күзелдеримге безин ооң Далай-Лама апаары бажымга кирип көрбээн.
Русский: Я поняла после этого сна, что мой сын будет высокопоставленным ламой, но даже в самых безумных мечтах мне не могло прийти в голову, что он станет Далай-Ламой.
Тувинский: Кажан Лхамо Дондуп ийи хар бичии ажып турда, Такцерде бажыңывыска он дөрткү Далай-Ламаны дилеп чоруур бөлүк ламалар келгеш барган.
Русский: Когда Лхамо Дондупу было чуть больше двух лет, наш дом в Такцер посетила группа монахов, находящихся в поиске четырнадцатого Далай-Ламы.
Тувинский: Бөлүкче цедун (чазак дүжүмеди) Лобсанг Цеванг, Кхецанг Ринпоче (сөөлзүредир кыдаттарга өлгүжеге хилинчектеткен) болгаш өскелер-даа кирип турган.
Русский: В нее входили Лобсанг Цеванг, цедун (правительственный чиновник), Кхецанг Ринпоче (который впоследствии был до смерти замучен китайцами) и другие.
Тувинский: Олар биске баштай он бирги азы он ийиги айда хар аажок чаап турда кээп чораан.
Русский: В первый раз они посетили нас в одиннадцатом или двенадцатом месяце во время обильного снегопада.
Тувинский: Дөрт фут хире кылын хар чаапкан болгаш, олар чедип келгенде, хар аштап эжип турган бис.
Русский: Выпало около четырех футов снега, и, когда они приехали, мы были заняты расчисткой снега.
Тувинский: Бис оларның кайызын-даа танывадывыс, чүгле олар Лхасадан келген боор деп билген бис, а олар боттарының даалгазының дугайында биске чугаалавааннар.
Русский: Мы никого из них не узнали, но поняли, что они, должно быть, из Лхасы, а они не стали рассказывать нам о своей миссии.
Тувинский: Олар бистиң черивиске Далай-Ламаны үш чыл дилеп келген болгаш, бистиң диалективиске хостуг чугаалап турганнар.
Русский: Они свободно говорили на нашем диалекте, поскольку уже три года занимались поисками Далай-Ламы в наших краях.
Тувинский: Ыдыктыг Башкыны эртен эрте хамык чүве агарара берген черден тып алыр силер деп оларга чугаалап каан турган.
Русский: Им было сказано, что они найдут Его Святейшество ранним утром в месте, которое будет все в белом.
Тувинский: Дилээшкин бөлүү бистиң бажыңывыс чанынга доктаай дүшкен; олар Санхо чедер оруктан аза бердивис дээш, хонуп ап көрээли деп дилээн.
Русский: Поисковая группа остановилась у нашего дома; они сказали, что сбились с пути по дороге в Санхо, и попросились на ночлег.
Тувинский: Мен оларны шай, бажыңга быжырган хлеб болгаш хеңмелээн эът-биле хүндүледим.
Русский: Я угостила их чаем, домашним хлебом и вяленым мясом.
Тувинский: Даартазында хүндүс эртен эрте олар чылыы-биле байырлашкаш, хүндүткеп чемгергени дээш база аъттарга чем дээш, боттары албадап тургаш, төлеп бергеннер.
Русский: Рано утром на следующий день они тепло попрощались с нами и настояли на том, чтобы заплатить за гостеприимство и корм для лошадей.
Тувинский: Олар чоруй барган соонда, Ыдыктыг Башкыны дилеп чораан улус-тур деп билип алган мен, ынчалза-даа олар бистиң бажыңывыска сагыштыы-биле кээп чораан деп чүве кажан-даа бажывыска кирбейн турган.
Русский: После их отъезда я узнала, что они искали Его Святейшество, но нам никогда не приходило в голову, что они преднамеренно посетили наш дом.
Тувинский: Үш хонгаш, бөлүк эглип келген.
Русский: Через три дня группа вернулась.
Тувинский: Олар бо удаада Цонка бар чыдарын чугаалааш, орук айтып бээрин дилээннер.
Русский: На сей раз они сказали, что едут в Цонку и попросили показать им дорогу.
Тувинский: Ашаам оларны үдеп каан, оон олар чоруй барган.
Русский: Муж пошел проводить их, и они отбыли.
Тувинский: Оон база ийи неделя эрткенде, олар үшкү удаа чедип келген.
Русский: Еще через две недели они появились в третий раз.
Тувинский: Ам Кхецанг Ринпоче Лхамо Дондуптуң ойнап олурганы верандаже ийи мергежигеш эккелгеш, оларны азыгга салып каан.
Русский: Теперь Кхецанг Ринпоче принес на веранду, где играл Лхамо Дондуп, два жезла и поставил их в углу.
Тувинский: Оглувус оларга чеде бергеш, бирээзин ыңай салып кааш, өскезин холунга тудуп алган.
Русский: Наш сын подошел к ним, один отложил в сторону, а второй взял в руки.
Тувинский: Ол мергежигеш-биле Ринпочени ооргазынче күштүг эвес сопкаш, бо мергежигеш мээңии-дир дээш, Кхецанг Ринпочениң чүге ону ап алганын айтырган.
Русский: Он легонько ударил им Ринпоче по спине, сказал, что этот жезл принадлежит ему, и спросил, зачем Кхецанг Ринпоче взял его.
Тувинский: Бөлүктүң кежигүннери улуг уткалыг көрүштер солушкан, а мен оларның чугаалажып турганы лхаса диалектизинден чаңгыс-даа сөс билип чададым.
Русский: Члены группы обменялись многозначительными взглядами, но я не поняла ни слова лхасского диалекта, на котором они говорили.
Тувинский: Элээн үе эрткенде, кангыга шай ижип олурумда, меңээ Кхецанг Ринпоче каттыжып келди.
Русский: Какое-то время спустя я пила чай, сидя на канге, когда ко мне присоединился Кхецанг Ринпоче.
Тувинский: Ооң-биле чугаалажыры белен болган, чүге дээрге ол цонка диалектизинге-даа, кыдат дылга-даа хостуг чугаалажыр турган.
Русский: Разговаривать с ним было легко, ибо он свободно владел как диалектом цонка, так и китайским.
Тувинский: Ол аразында Лхамо Дондуп Ринпочениң аар алгы хевиниң адаанче холун суккаш, ооң хорагай хөйлеңнериниң бирээзин шеле тыртыпкан ышкаш болду.
Русский: Тем временем Лхамо Дондуп засунул руку под тяжелое меховое облачение Ринпоче и, казалось, подергал за одну из его парчовых рубашек.
Тувинский: Мен ону кончупкаш, аалчыны дүвүредирин сокса дидим.
Русский: Я побранила его и велела прекратить беспокоить гостя.
Тувинский: А оглум Ринпочениң хөйлеңиниң адаандан эреге уштуп эккелгеш, ол база мээңии-дир дээн.
Русский: Он же вытащил из-под рубашки Ринпоче четки и заявил, что они принадлежат ему.
Тувинский: Кхецанг Ринпоче ол эреге эрги-дир, мен сеңээ чаа эреге бээр мен деп чымчаа-биле харыылаан, а Лхамо Дондуп эрегени кедип эгелээн.
Русский: Кхецанг Ринпоче мягко ответил, что эти четки уже старые и что он даст ему новые, но Лхамо Дондуп уже надевал их.
Тувинский: Ол эрегени Кхецанг Ринпочеге он үшкү Далай-Лама белекке бергенин сөөлзүреди билген мен.
Русский: Позже я узнала, что эти четки были подарены Кхецангу Ринпоче тринадцатым Далай-Ламой.
Тувинский: Ол-ла кежээ дилээшкин бөлүүнүң ламалары бисти боттарынче кыйгырыпкан.
Русский: Тем же вечером ламы из поисковой группы вызвали нас к себе.
Тувинский: Олар боттарының өрээлинде кангыда олурганнар.
Русский: Они сидели на канге в своей комнате.
Тувинский: Оларның мурнунда кылагар сорар конфеталарлыг ваза, ийи удазын эреге болгаш ийи дамару (ёзулал кылыр хол барабаннары) чыткан.
Русский: Перед ними была ваза с леденцами, две нити четок и два дамару (ритуальных ручных барабана).
Тувинский: Олар оглумга вазада кылагар конфеталар саналдаарга, ол бирээни шилип алгаш, меңээ берген.
Русский: Они предложили сыну вазу с леденцами, из которых он выбрал один и дал его мне.
Тувинский: Оон ол чеде бергеш, олар-биле кады олуруп алган.
Русский: Затем он подошел и сел рядом с ними.
Тувинский: Эң чаш назынындан-на Лхамо Дондуп үргүлчү кым-биле-даа болза деңге олурар, ооң будунуң чанынга олурбас турган, а улус мен чаш уругну үреп турар мен дижир чүве.
Русский: С самого раннего возраста Лхамо Дондуп всегда садился вровень с кем бы то ни было, а не у ног, и люди говорили, что я порчу ребенка.
Тувинский: Оон ол столдан эреге биле барабанны ап алган, а олар оон билдингени болза, он үшкү Далай-Ламаныы болган.
Русский: Затем он взял со стола четки и барабан, которые, как оказалось, принадлежали тринадцатому Далай-Ламе.
Тувинский: Аалчыларывыс ашаам биле меңээ аяк шайны сунгаш, ёзулал кадактары тывысканнар.
Русский: Наши гости дали нам с мужем чашу с чаем и вручили ритуальные шарфы.
Тувинский: Мээң экииргээм дээш оларның өөрүп четтиргениниң илередии кылдыр акшадан алырымны негеп турдулар.
Русский: Они настаивали, чтобы я приняла деньги как выражение их признательности за мое гостеприимство.
Тувинский: Мен ойталаарымга, аас-кежиктиг демдек кылдыр акшаны ап ал деп айыттылар.
Русский: Я отказалась, но они велели мне взять их как счастливый знак.
Тувинский: Оларның бодалы-биле Цонкада бир-ле черге төрүттүнер ужурлуг турган он дөрткү Далай-Ламаны дилеп чоруурун олар дыңнатты.
Русский: Они сообщили, что ищут четырнадцатого Далай-Ламу, который, по их убеждению, должен был родиться где-то в Цонке.
Тувинский: Шупту он алды кандидат турган, ынчалза-даа, шынын чугаалаарга, Далай-Лама мээң оглум-дур деп шиитпирни хүлээп алганнар.
Русский: Всего было шестнадцать кандидатов, но, по правде говоря, они уже приняли решение, что это мой сын.
Тувинский: Ол кежээ Лхамо Дондуп олар-биле кады үш шакты эрттирген.
Русский: Тем вечером Лхамо Дондуп провел в их обществе три часа.
Тувинский: Сөөлзүредир олар ооң-биле лхаса диалектизинге чугаалажып органын, а ол кажан-даа ону дыңнап көрбээн-даа болза, оларга бергедээшкин чок харыылап турганын чугаалаан чүве.
Русский: Позже они сказали мне, что говорили с ним на лхасском диалекте и он отвечал им без затруднений, хотя никогда ранее не слышал его.
Тувинский: Оон Кхецанг Ринпоче мени кыдыынче аппаргаш, «Авай» деп адавышаан, мен бажыңымны каггаш, Лхасаже көжер ужурга таваржырым чадавас деп чугаалады.
Русский: Затем Кхецанг Ринпоче отвел меня в сторону и, называя меня «Мать», сказал, что, возможно, мне придется оставить свой дом и переехать в Лхасу.
Тувинский: Кайнаар-даа барыксавайн тур мен, чүге дээрге бажыңымны хайгаарал чок арттырып шыдавас мен деп харыыладым.
Русский: Я ответила, что не хочу никуда ехать, так как не могу оставить дом без присмотра.
Тувинский: Сен ынча дивес ужурлуг сен деп, ол чөпшээрешпеди, чүге дээрге үези кээрге, мен дөмей-ле чоруур апаар мен.
Русский: Он возразил, сказав, что я не должна так говорить, потому что мне все равно придется ехать, когда наступит время.
Тувинский: Оон ол бажың дээш сагыш човаан херээ чогун, бир эвес мен чоруй баар болзумза, таарымчалыг амыдыраарымны, чединмес чүм-даа турбазын немей чугаалады.
Русский: И мне не следует беспокоиться о доме и что, если я уеду, то буду жить в комфорте и не буду ни в чем нуждаться.
Тувинский: Ринпоче Цонканың губернатору Ма Бу-фанга баргаш, Цонкада Далай-Лама төрүттүнгенин, олар ону Лхасаже аппаар сорулгалыын дыңнадыр деп турган.
Русский: Он собирался нанести визит губернатору Цонки Ма Бу-фану и сообщить ему, что в Цонке родился Далай-Лама и они намерены забрать его в Лхасу.
Тувинский: Кажан дараазында хүндүс эртен эрте аалчылар чоруурунга белеткенип турда, Лхамо Дондуп Кхецанг Ринпочеге чыпшыр кужактаныпкаш, карааның чажын төкпүшаан, ону боду-биле кады ап аарын ээрежип дилеп эгелээн.
Русский: Когда ранним утром следующего дня визитеры готовились к отъезду, Лхамо Дондуп прижался к Кхецангу Ринпоче и со слезами стал умолять взять его с собой.
Тувинский: Ринпоче ону аргалап кириптип, каш хонгаш, эглип келгеш, ону ап аарын аазаан.
Русский: Ринпоче принялся утешать его, обещая вернуться через несколько дней и увезти его.
Тувинский: Оон ол чавыс мөгейгеш, бодунуң хаваан оглумнуң хаваанга дегзип каан.
Русский: Затем он низко поклонился и коснулся своим лбом лба мальчика.
Тувинский: Ма Бу-фан-биле ужурашкан соонда бөлүк база катап биске чедип келген.
Русский: Группа еще раз приехала к нам после встречи с Ма Бу-фаном.
Тувинский: Бо удаада олар Далай-Ламаның албан-дужаалынга үш кандидат арткан деп чугааладылар.
Русский: На, этот раз они сказали, что осталось три кандидата на пост Далай-Ламы.
Тувинский: Үш оол дөгере Лхасаже чоруур ужурлуг, оларның бирээзин Дже Ринпочениң чуруунуң дүрзү чанынга шилип алыр.
Русский: Все три мальчика должны поехать в Лхасу, и один из них будет избран у изображения Дже Ринпоче.
Тувинский: Оларның аттары бар бижиктерни саваже суккаш, херектиин чем чиир ийи алдын мергежигеш дузазы-биле шилип алыр.
Русский: Записки с их именами положат в сосуд и выберут нужную с помощью пары золотых палочек для еды.
Тувинский: Херек кырында олар шилилгезин мээң оглумга доктаадып алганнар болган.
Русский: На самом деле они уже остановили выбор на моем сыне.
Тувинский: Чоруп шыдавас мен деп катап база харыыладым, ооң соонда Кхецанг Ринпоче сагыш-сеткил мээң-биле коптаржып чугаалашкаш, күзээр азы күзевес-даа болзумза, Лхасаже чорур апаарымны чугаалады.
Русский: Я опять ответила, что не могу поехать, после чего Кхецанг Ринпоче поговорил со мной по душам и сказал, что хочу я того или нет, а мне придется отправиться в Лхасу.
Тувинский: Мээң оглум – он дөрткү Далай-Лама деп ол бадыткады, ынчалза-даа ол дугайында кымга-даа чугаалавазымны дужаады.
Русский: Он подтвердил, что мой сын – четырнадцатый Далай-Лама, но велел никому об этом не говорить.
Тувинский: Дөрт хонук эрткенде, биске Ма Бу-фанның дөрт төлээзи келгеш, бистиң бажыңывысты болгаш өг-бүлевисти чурукка тыртырып алгаш, дараазында хүндүс Ма Бу-фанның дужаалын ёзугаар, Цонкаже чоруур ужурлуувусту медээледилер.
Русский: Через четыре дня к нам прибыли четверо посланников Ма Бу-фана, сфотографировали наш дом и семью и заявили нам, что на следующий день по приказу Ма Бу-фана мы должны отправиться в Цонку.
Тувинский: Мен иштелгенимниң тоску айынга турган болгаш, чоруп шыдавас мен деп чугааладым.
Русский: Я была на девятом месяце беременности и сказала, что не в состоянии ехать.
Тувинский: Ол чорук кончуг чугула, ону чугаалажып болбас деп харыылааш, олар шупту он алды кандидаттың өг-бүлелерин кыйгырткан деп немеп кагдылар.
Русский: Они ответили, что это очень важно и не подлежит обсуждению, и добавили, что вызваны семьи всех шестнадцати кандидатов.
Тувинский: Цонкаже аьттыг чоруур орукка сес шак үнген.
Русский: Дорога верхом до Цонки заняла восемь часов.
Тувинский: Орукка мен аажок баксырадым, ынчангаш бир шак хире болгаш-ла, доктаап дыштаныр ужурга таваржып чордувус.
Русский: В пути мне было очень плохо, и каждый час или около того приходилось устраивать привал.
Тувинский: Цонкага чеде бээривис билек, бисти аалчылар бажыңынга тургузуп каан.
Русский: Как только мы добрались до Цонки, нас разместили в гостинице.
Тувинский: Ашаам биле ооң даайы оглумну Ма Бу-фанның турар черинче аппарган.
Русский: Мой муж и его дядя отвели сына в резиденцию Ма Бу-фана.
Тувинский: Аңаа хамык бичии оолдарга сандайларже чартык тырыкылай олуруп аарын дужааган.
Русский: Там всем детям было приказано сесть на стулья полукругом.